Täpselt kolm nädalat tagasi tõi Canon välja oma seni uusima digitaalse peegelkaamera EOS 60D. Canonile truud fotoentusiastid võtsid selle vastu kahetiste tunnetega. Ühest küljest ei olnud 60D-l äkki enam seda samasugust ahvatlevat välisilmet, nagu oli olnud 50D digipeeglil. Viimase tõsine magneesiumsulamist kere, täiskaadri maiku juhtnupud ning CompactFlash kaartide tummine olemus taandusid 60D kaamera puhul mõttetu plastikust kere, vähemate juhtnuppude ja häbiväärselt tavatarbijalike SD-kaartide ees. Teisalt aga muutusid paremaks pea kõik 50D olulisemad pildistamiseks vajalikud parameetrid nagu sensor, ISO, filmirežiim, LCD-ekraan jne.